
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός Ζώνης Οικιστικού Ελέγχου γύρω από τα διοικητικά όρια 
των Δήμων Βόλου και Ν. Ιωνίας και των Κοινοτήτων Διμηνιού, 
Αγριας, Άλλης Μεριάς, Άνω Βόλου, Ανακασιάς και Αγ. Ονου¬ 
φρίου του Ν. Μαγνησίας και καθορισμός χρήσεων γης και όρων 
και περιορισμών δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 1337/ 1983 «Επέκταση των πολεοδομι- 
κών σχεδίων, οικιστική ανάπτυξη και σχετικώς ρυθμίσεις» (ΦΕΚ 
33/Α) και ειδικότερα την παρ. 1 του άρθρου 29 όπως τροποποιήθηκε 
με την παρ. 14 του άρθρου 8 του ν. 1512/85 (ΦΕΚ 4/Α). 

2. Τις διατάξεις του ν. 1585/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 αυτού. 

3. Την υπ’ αριθ. 62/1984 πράξη του Δημοτικού Συμβουλίου Βό¬ 
λου. 

4. Την υπ’ αριθ. 24/1984 πράξη του Δημοτικού Συμβουλίου Ν. 
Ιωνίας. 

5. Την υπ’ αριθ. 4/1984 πράξη του Κοινοτικού Συμβουλίου Άνω 
Βόλου. 

6. Την υπ’ αριθ. 6/1984 πράξη του Κοινοτικού Συμβουλίου Άλ¬ 
λης Μεριάς. 

7. Την υπ’ αριθ. 8/1984 πράξη του Κοινοτικού Συμβουλίου Λιμη- 
νιού. 

8. Το υπ’ αριθ. 317/1984 έγγραφο του Τμήματος Πολεοδομίας 
και Πολεοδομικών Εφαρμογών ν. Μαγνησίας πρός τους δήμους και 
κοινότητες και το γεγονός ότι πέρασε άπρακτη η προθεσμία του άρ¬ 
θρου 27 του ν. 1065/1980 για τις Κοινότητες Αγ. Ονουφρίου, 
Αγριάς και Ανακασιάς. 

9. Τις από 2.6.83 και 22.3.84 γνωμοδοτήσεις του Συμβουλίου 
Χωροταξίας, Οικισμού και Περιβάλλοντος του Ν. Μαγνησίας. 

10. Την υπ’ αριθ. 1033/1985 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Καθορίζεται ως ζώνη οικιστικού ελέγχου (Ζ.Ο.Ε) η εκτός σχεδίου 
και εκτός ορίων οικισμών προ του 1923 περιοχή που εμπίπτει στα 
διοικητικά όρια των Αήμων Βόλου και Ν. Ιωνίας και των Κοινοτήτων 
Διμηνιού, Αγριάς, Άλλης Μεριάς, Άνω Βόλου, Ανακασιάς, και Αγ. 
Ονουφρίου του νομού Μαγνησίας όπως τα όρια φαίνονται με κόκκινη 


γραμμή στο σχετικό πρωτότυπο διάγραμμα σε κλίμακα 1:10.000 
που θεωρήθηκε από τον Προϊστάμενο της Διεύθυνσης Πολεοδομικών 
Εφαρμογών με την υπ’ αριθ. 717/1986 πράξη του και που συνο¬ 
πτικό του αντίτυπο δημοσιεύεται με το παρόν διάταγμα. 

Ειδικότερα τα όρια της Ζώνης Οικιστικού Ελέγχου (Ζ.Ο.Ε.) ορίζο¬ 
νται από: 

— Το χείμαρο Βρυχώνα έως την τομή του με την οδό εθνικού 
δικτύου προς ανατολικό Πήλιο. 

— Την κοινοτική οδό προς Δράκεια μέχρι τη συνάντησή της με την 
αντίστοιχη του οικισμού Βροχιά και από εκεί προς δυσμάς μέχρι την 
τομή της τελευταίας με τα διοκητικά όρια της Κοινότητας Αγριάς. 

— Τα διοικητικά όρια της Κοινότητας Αγριάς, μέχρι την τομή τδΐυ 
με το χείμαρο Καρούτα, η υψομετρική των 100,0 μ. μέχρι την τομή 
της με τα ανατολικά όρια της Κοινότητας Άλλης Μεριάς. Τα βορειο¬ 
ανατολικά όρια της ίδιας Κοινότητας, τα βόρεια διοικητικά όρια των 
Κονοτήτων Άνω Βόλου, Ανακασιάς καϊ Αγίου Ονουφρίου. 

— Τα βόρεια διοκητικά όρια του δήμου Βόλου, πίσω από τον οικι¬ 
σμό της Αγίας Παρασκευής μέχρι τη συνάντησή τους με την οδό 
κοινοτικού δικτύου αμέσως ανατολικά από τα λατομεία του Σαρακη- 
νού. 

— Την προς βορράν, συνέχεια της ημιονικής οδού έως την υψομε¬ 
τρική των 1 20,0 μ. η υψομετρική των I 20,0 μέχρι τη συνάντησή 
της με την ημιονική οδό, δυτικά από το ΚΕΙΚ. 

— Την -ημιονική οδό προς νότο μέχρι τη συνάντησή της με την 
ασφαλτοστρωμένη οδό που εξυπηρετεί το ΚΕΊΈ. 

— Την κοινοτική οδό προς δυσμάς μέχρι τη συνάντησή της με την 
οδό προς το Φυτόκο και σε ευθεία προέκταση έως ότου συναντήσει τα 
νέα διοικητικά όρια του δήμου Νέας Ιωνίας. 

— Τα διοικητικά όρια του δήμου Νέας Ιωνίας. 

— Το χείμαρο βόρεια και ανατολικά από το λόφο Προφήτη ΙΙλία 
μέχρι τη συνάντησή του με τα ανατολικά διοικητικά όρια της Κοινότη¬ 
τας Λιμηνιού, στο βόρειο τμήμα της περιοχής του. 

— Τα παραπάνο; όρια της Κοινότητας Λιμηνιού μέχρι τη συνά¬ 
ντησή τους με τη νοητή κορυφογραμμή των λόφων που βρίσκονται 
στα νότια του οικισμού. 

— Την προηγούμενη κορυφογραμμή μέχρι τη συνάντησή της με τα 
όρια της ζώνης προστασίας του τείχους των I Ιαγασών. 

— Το όριο της ζώνης προστασίας μέχρι τη συνάντησή του με τα 
Διοικητικά όρια του δήμου Βόλου και τέλος. 

— Τα Διοικητικά όρια του δήμου Βόλου έως τη θάλασσα. 

Άρθρο 2. 

Μέσα στη Ζ.Ο.Ε. καθορίζονται ειδικές χρήσεις γης, κατώτατο όριο 
κατάτμησης και όροι και περιορισμοί δόμησης κατά περιοχές Ια, 1β, 
1γ, 2, 3α, 3β, 3γ, 3δ, που φαίνονται χρωματισμένα στο ίδιο ως άνω 
διάγραμμα ως εξής: 

1. Περιοχές με στοιχείο Ια: 

Στις περιοχές αοτές που περιλαμβάνονται κηρυγμένοι αρχαιολογι¬ 
κοί χώροι επιτρέπεται η ανέγερση κτιρίων για χρήση μόνο κατοικίας. 

Το κατώτατο όριο κατάτμησης των γηπέδων και το ελάχιστο εμ¬ 
βαδόν αυτών ορίζεται σε οκτώ χιλ. (8.000) τετρ. μέτρα. 

Κατ’ εξαίρεση, θεωρούνται άρτια και οικοδομήσιμα τα γήπεδα τα 
οποία κατά τη δημοσίευση του παρόντος δ/τος έχουν ελάχιστο εμβα¬ 
δόν τέσσερις χιλ. (4.000) τετρ. μέτρα. 

Οι όροι και περιορισμοί δόμησης των γηπέδων για την ανέγερση 
των κτιρίων της παραπάνω χρήσης ορίζονται ως εξής: 

— Μέγιατη δομήσιμη επιφάνεια 120 τετρ. μέτρα. 

— Μέγιστος αριθμός ορόφων των κτιρίων ένας (1) με μέγιστο ύψος 
αυτών τέσσερα και μισό (4,50) μ. 

2. Περιοχές με στοιχείο 1β: 

Στις περιοχές αυτές περιλαμβάνονται εκτάσεις δασικές και αναδα¬ 
σωτέες οι οποίες υπόκεινται στους περιορισμούς του ν. 998/79 «περί 
προστασίας των δασών και των δασικών εν γένει εκτάσεων της χώ¬ 
ρας» (ΦΕΚ 289/Α). 

3. Περιοχές με στοιχείο 1γ: 

Στις περιοχές αυτές για την προστασία της χλωρίδας τους επιτρέ¬ 
πονται εγκαταστάσεις για χρήσεις κοινής ωφελείας. Το κατώτατο όριο 
κατάτμησης και το ελάχιστο εμβαδόν των γηπέδων ορίζεται σε τέσσε¬ 
ρις χιλιάδες (4.000) τ. μ. 

4. Περιοχές με στοιχεία 2: 

Στις περιοχές αυτές στις οποίες περιλαμβάνονται εκτάσεις υπαρ- 
χουσών βιομηχανιών (ΜΕΤΚΑ, ΒΑΜΒΑΚΟΥΡΓΙΚΗΣ, ΑΓΕΤ) 
εγκαταστάσεων Β.Ρ. επιτρέπεται η ανέγερση κτιρίων συμπληρωματι¬ 
κών των υφισταμένων βιομηχανικών εγκαταστάσεων που προορίζο¬ 
νται για τον εκσυγχρονισμό και βελτίωση της παραγωγής, τη διακί¬ 
νηση των πρώτων υλών ή των παραγομένων προϊόντων και την προ¬ 
στασία του περιβάλλοντος. 

Το κατώτατο όριο κατάτμησης των γηπέδων και το ελάχιστο εμ¬ 
βαδόν αρτιότητας αυτών ορίζεται το εμβαδόν που έχουν τα γήπεδα 
κατά τη δημοσίευση του παρόντος διατάγματος. 

5. Περιοχές με στοιχείο 3α: 

Στις περιοχές αυτές στις οποίες περιλαμβάνονται καλλιεργήσιμες 
γεωργικές εκτάσεις επιτρέπεται η ανέγερση γεωργοκτηνοτροφικών 
και γεωργοπτηνοτροφικών κτιρίων, γεωργικών αποθηκών, αντλητι- 
κών εγκαταστάσεων, υδατοδεξαμενών, φρεατίων, θερμοκηπίων και 
κατοικιών. 

Το κατώτατο όριο κατάτμησης και το ελάχιστον εμβαδόν των γη¬ 
πέδων ορίζεται σε τέσσερις χιλιάδες (4.000) τετρ. μέτρα. 

Κατά παρέκκλιση θεωρούνται άρτια και οικοδομήσιμα τα γήπεδα 
τα οποία έχουν τα ελάχιστα όρια αρτιότητας κατά τις αντίστοιχες 
ημερομηνίες που ορίζονται με τις παραγράφους 1 και 2 του από 
24.5.1985 π. δ/τος «τροποποίηση των όρων και περιορισμών δομή- 
σεως των γηπέδων των κειμένων εκτός ρυμοτομικών σχεδίων και 
εκτός των ορίων των νομίμως υφισταμένων προ του έτους 1923 
οικισμών» (ΦΕΚ 270/Δ). 

Για την ανέγερση κατοικίας επιτρέπεται μέγιστη δομήσιμη επιφά¬ 
νεια 120 τ.μ. μέγιστος αριθμός ορόφων 1 με μέγιστο ύψος 4,50 μ. 

6. Περιοχές με στοιχείο 3β: 

Στις περιοχές αυτές που περιλαμβάνονται εκτάσεις με τάσεις οικι¬ 
στικής ανάπτυξης επιτρέπονται κατοικίες, γεωργοκτηνοτροφικά και 
γεωργοπτηνοτροφικά κτίρια, γεωργικές αποθήκες, θερμοκήπια, 
αντλητικές εγκαταστάσεις, υδατοδεξαμενές και φρεάτια καθώς και η 
ανέγερση κτιρίων και εγκαταστάσεων κοινής ωφελείας. 

Το κατώτατο όριο κατάτμησης και το ελάχιστο εμβαδόν των γηπέ¬ 
δων ορίζεται σε οκτώ χιλιάδες (8.000) τετρ. μέτρα. 


Κατά παρέκκλιση θεωρούνται άρτια και οικοδομήσιμα τα γήπεδα 
τα οποία κατά τη δημοσίευση του παρόντος διατάγματος έχουν ελάχι¬ 
στο εμβαδόν τέσσερις χιλιάδες (4.000) τετρ. μέτρα. 

7. Περιοχές με στοιχείο 3γ: 

Στις περιοχές αυτές που περιλαμβάνουν εκτάσεις με τάσεις ανάπτυ¬ 
ξης βιοτεχνιών και χονδρεμπορίου, επιτρέπεται η ανέγερση βιοτεχνι¬ 
κών εγκαταστάσεων και αποθηκών για εξυπηρέτηση χονδρεμπορίου. 

Το κατώτατο όριο κατάτμησης και το ελάχιστο εμβαδόν των γηπέ¬ 
δων ορίζεται σε τέσσερις χιλιάδες (4.000) τετρ. μέτρα. 

Κατά παρέκκλιση θεωρούνται και οικοκομήσιμα τα γήπεδα τα 
οποία έχουν ελάχιστα όρια αρτιότητας κατά τις αντίστοιχες ημερομη¬ 
νίες που ορίζονται με τις παραγράφους 1 και 2 του άρθρου 1 του από 
24.5.1985 π.δ/τος. 

8. Περιοχές με στοιχείο 3δ: 

Στις περιοχές αυτές στις οποίες περιλαμβάνονται γεωργικές εκτά¬ 
σεις, επιτρέπεται η ανέγερση κατοικιών, γεωργοκτηνοτροφικών και 
γεωργοπτηνοτροφικών κτιρίων, γεωργικών αποθηκών. Θερμοκη¬ 
πίων, αντλητικών εγκαταστάσεων, υδατοδεξαμενών, φρεατίων. 

Το κατώτατο όριο κατάτμησης και το ελάχιστο εμβαδόν των γηπέ¬ 
δων ορίζεται σε τέσσερις χιλιάδες (4.000) τετρ. μέτρα. 

9. Στις ζώνες Ια, 3α, 3β και 3δ στην ανέγερση των κατοικιών 
επιβάλλεται η κατασκευή στέγης. 

10. Για τους λοιπούς όρους και περιορισμούς δόμησης των γηπέ¬ 
δων των ως άνω περιοχών εφαρμόζονται ανάλογα με τη χρήση οι 
διατάξεις του από 24.5.1985 π.δ/τος. 

Ειδικά για την ανέγερση κτιρίων κοινής ωφελείας όπου η χρήση 
αυτή προβλέπεται από το παραπάνω απαιτείται προηγούμενη έγκριση 
του ρυμοτομικού σχεδίου σύμφωνα με το άρθρο 8 παρ. 13 του ν. 
1512/1985. . 

Άρθρο 3. 

1. Επιτρέπεται η επισκευή των υφισταμένων κτιρίων έστω και αν 
η χρήση τους δεν προβλέπεται από τις διατάξεις του παρόντος ή οι 
όροι δόμησής τους αντίκεινται στις διατάξεις του παρόντος. 

2. Οικοδομικές άδειες που έχουν εκδοθεί με τις προγενέστερες ισχύου- 
σες διατάξεις ή έχει υποβληθεί ο πλήρης φάκελλος με τα απαραίτητα 
για την έκδοση της οικοδομικής άδειας στοιχεία μέχρι την ημερομη¬ 
νία δημοσίευσης του παρόντος εκτελούνται όπως εκδόθηκαν ή εκδίδο- 
νται βάσει των υποβληθέντων στοιχείων. 

Άρθρο 4. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Τπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 


Αθήνα, 17 Φεβρουάριου 1986 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

